སྐད་དང་རིག་གནས་ཀྱི་འབྲེལ་བའི་རྣམ་པ་གཅོད་པའི་སྐོར་ལ་བཤད་ལུགས་མི་འདྲ་བ་སྟེ།ཅེག་སེ་ལོ་ཝ་ཁེའི་མཁས་དབང་སལ་ཚེ་མནགྱིསརིག་གནས་དེ་སྐད་ཡིག་རིག་གནས་དང་སྐད་ཡིག་ལས་འདས་པའི་རིག་གནས་ཞེས་རིགས་ཆེ་བ་གཉིས་སུ་དབྱེ་ཞིང་།སྐད་ཡིག་ལས་འདས་པའི་རིག་གནས་དེའི་ནང་གསེས་རྣམ་པ་གསུམ་ཡོད་པ་སྟེ།བསམ་བློའི་རིག་གནས་དང་།བྱ་སྤྱོད་ཀྱི་རིག་གནས།དངོས་པོའི་རིག་གནས་བཅས་སོཞེས་བཤད་འདུགའདོད་ཚུལ་དེ་དང་མི་འདྲ་བ་ནི་ཨ་རིའི་ཡིའུ་ཅིན་ནེ་ཏཡིས་སྔ་དུས་སྤྱི་ལོ་ལོར་རིག་གནས་དེ་རིགས་ཆེ་བ་ལྔ་རུ་དབྱེ་བའི་འདོད་ཚུལ་བསྟན་པ་སྟེ།སྐད་ཡིག་རིག་གནས་དང་།འབྱུང་བ་འཕྲོད་སྙོམས་ཀྱི་རིག་གནས།དངོས་པོའི་རིག་གནས།སྤྱི་ཚོགས་རིག་གནས།ཆོས་ལུགས་རིག་གནས་བཅས་ཡིན།དུས་རབས་ཕྱེད་ཀ་ཙམ་གྱི་ཡུན་དུ་གོང་གསལ་རིག་གནས་ཀྱི་འབྲེལ་བའི་རྣམ་པ་གཅོད་ཐབས་དེ་ལ་བརྟེན་ནས་ལོ་ཙཱའི་ལས་སྒོར་བློ་ཁ་འབྱེད་པར་ཕན་ཐོགས་བྱུང་ཡོད།ཕྱིས་སུ་ལོ་ཆེན་མང་པོས་རང་གི་མངོན་སུམ་མྱོང་ཐོག་ནས་བསྒྱུར་དཔེ་མང་པོ་དྲངས་ཏེ་གསལ་བཤད་གནང་བར།སྒྱུར་བྱ་སྒྱུར་བྱེད་དང་འབྲེལ་བའི་མི་རིགས་སོ་སོའི་དངོས་པོའི་རིག་གནས་དང་།ཡུལ་སྲོལ་རིག་གནས་ཀྱི་ཁྱད་པར་ལ་ཉམས་རྟོགས་དམན་པའི་སྟབས་ཀྱིས་བསྒྱུར་ལ་ནོར་འཁྲུར་འདི་འདྲ་དང་དེ་འདྲ་ལྷག་པའི་དཔེ་མང་པོ་ཡོད།དཔེར་ན།འཛམ་གླིང་ཤར་ཕྱོགས་ཀྱི་ཡུལ་ལུང་མང་པོ་ཞིག་ལ་བྱ་སྐྱ་གའི་གྲོག་སྐད་ཅེས་སྔོན་ལྟས་བཟང་པོར་ངོས་འཛིན་བྱེད་པ་དང་།ནུབ་ཕྱོགས་སེ་ལ་ཝ་ཡ་མི་རིགས་གནས་ཡུལ་དུ་བྱ་སྐྱ་གའི་སྐད་དེ་མི་ཁ་བདེ་པོདང་རྐུན་པོའིདཔེ་རུ་སྦྱར་བ་ཡིན་འདུགདེ་ལྟ་བུའི་ཡུལ་སྲོལ་རིག་གནས་ཀྱི་མཚོན་དོན་མི་གཅིག་པ་ནི་རང་རེའི་རྒྱ་བོད་མི་རིགས་དབར་ལ་ཡང་མང་པོ་ཡོད་པ་ཆེད་རྩོམ་གཞན་དུ་ཞིབ་གསལ་བཤད་ཚར་བས་འདིར་བསྐྱར་ཟློས་མི་དགོས་པར་བཟོད།